OpenLLM-France/wikimedia huggingface dataset:
# Grijota

Grijota Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 1.443 biztanle zituen.

## Geografia

Probintziako hiriburua den Palentziatik 5 km-ra dago, . Palentziako iparraldean fagoen saihesbidetik iristen da (Sahagún CL-613 irteera), edo hiriburutik zuzenean Asturias etorbidetik, Don Guarín zubiraino iristean dagoen biribilgunean "Villada - Sahagún" irteera hartuz.
Probintziako hiriburutik hurbil egonda eta komunikazioetan posizio pribilegiatua duenez, Palentziako iparraldean bi kilometrora, gaur egun Palentziako probintzian hiri-garapen handien duen herrietako bat da.
Udalerrian badira hainbat urbanizazio: La Verdeguera, Dos Pasos, Urbanización Puente Don Guarín, El Sobradillo, Golf hiria, La Orgatilla eta Pinilla lorategia, besteak beste. Las Paredejas, Bota 1 eta Bota 2otak ere nabarmentzen dira, Los Prados, El Palomar, El Tiento edo La Ciudad de la Juventud, beste hainbat urbanizazioren artean.
* Gaztelako ubidea Grijotan
* Gaztelako kanala
* Grijotako esklusa bat
* Iluntzea, "El Paramillo"
* Ibilbide osoa.

## Ondarea

* Santa Kruz elizaGaztelako Kanalaren esklusa: herriko puntu erakargarri garrantzitsu gisa, Gaztelako kanalaren esklusa nabarmendu behar da. Garai batean, Gaztelako kanala erabiliz zereala garraiatzen zuten gabarrek esklusa hau erabiltzen zuten desnibela gainditzeko. Gaur egun, esklusa primitiboak desagertu egin dira, eta haien ordez esklusa mekanikoa geratu da. Horiek birgaitzeko hainbat proiektu daude, baina orain arte ez da halakorik egin.
* Santa Kruz eliza: 1591n Juan de la Cuesta hargin-maisuak ordainketak jaso zituen Santa Kruz elizaren dorrea egiteagatik.
* Aingeruen Ama Birjinaren ermitaAingeruen Ama Birjinaren ermita: . mendearen amaierako tenplua. Hiru sekzio ditu, garaiera desberdinek ongi markatzen dituztenak. Barrualdean, tenpluaren egitura oso sinplea da. Ganga zorrotzak eta presbiterioko segmentazioa eta nabe-zatiak fajoi okertu eta puntadunen bidez osatuak. Mendebaldeko horman kapera deszentratu bat dago, seguruenik aurreko eraikin baten hondarra delako. Barruan, XIV. mendeko Kristo baten taila bat dago (Osasunaren Kristoa).
* Erretore-etxea ("apaizaren etxea" - "Casa del cura" deitzen zaio).
* Palentzia-Liebana bidea Gaztelatik ("Camino Lebaniego Castellano")

## Demografia

Honela bilakatu da biztanleen kopurua 1900. urtetik hona
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2013 | 2015 | 2019 |
| 1283 | 1182 | 954 | 1144 | 1287 | 1309 | 1346 | 1034 | 851 | 775 | 1998 | 2114 | 2319 |
XXI. mendeko biztanleria-bilakaera:

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1771168
* Multimedia: Grijota / Q1771168
* ↑ La subasta de la “casa del cura” de Grijota y otras usurpaciones de la Iglesia en Castilla. .
* ↑ «Instituto Nacional de Estadística. (Spanish Statistical Institute)» www.ine.es (Noiz kontsultatua: 2023-09-23).
# Grillean erre

Grillean erre teknika gainetik oso bero, 300ºC inguruan dagoen grill edo labe ireki baten bitartez egiten den erreketa azkarra da, kolore gorria emanez.
Errealdi laburra edo gutxi eginda jaten diren osagaiekin egiten da. Ostrak, bieirak, arrain eta haragi xerra oso finak, ogia txigortzeko ere ....
Gainetik saltsaren bat ere izan dezakete hau gorritzeko, holandar saltsa , bexamela...
* Osagai oso biguna- Grill tenperatu oso altua+ Denbora gutxi

## Ikus gainera

https://www.gastronomiavasca.net/eu/gastro

## Kanpo estekak

https://eu.wikibooks.org/wiki/Sukaldaritza_liburua/Teknikak
# Guillermo Gonzalez Escalada

Guillermo González Escalada edo Guillerge (Bilbo, 1971 – ib., 2021eko ekainaren 25a) euskal marrazkilari, ilustratzaile eta komikilaria.

## Lana

Bilboko Merlin animazio estudioa lan egin zuen 10 urtez eta ondoren ArtboxINK estudioa sortu zuen Alex Sanvicente "Sanvi" eta Sedyas egileekin batera.
Xabiroi eta El Balanzin (2011tik) aldizkarietan ohiko kolaboratzailea izan zen.
Ilustratu zituen liburuen eta lanen artean daude:
* L’Univers des Nains (2009), Laurent eta Olivier Souillé anaien testuekin.
* Kortsarioen Ostatua (Xabiroi aldizkarian lehenengo eta 2015ran liburu gisa), Dani Fanoren gidoia.
* Le chevalier à la licorne (2015), Stéphane Piatzszek-Piatzszeken gidoiarekin.
* Paradisu Latza (2018), Xabiroi aldizkarirako.

## Sariak

Portugaleteko Komiki Sarietan bigarren saria irabazi zuen 1997an Historia en Negro lanagatik.

## Erreferentziak

* 1 2 3 4 Sobrino, Ismael; López, Félix. (2016). Guillermo González Escalada. In Tebeosfera. (Noiz kontsultatua: 2021-06-26).
* 1 2 3 4 Guillermo Gonzalez. In Komikipedia. .

## Kanpo estekak

* INFAME&CO (2013-12-15): “El fantástico mundo de Guillermo González” In Bilbao 24h. Elkarrizketa.
* Guillermo Gonzalez, Komikipedian.
* Datuak: Q64992353
# Guillermo León Valencia

Guillermo León Valencia Muñoz (1909ko apirilaren 27a - 1971ko azaroaren 4a) Kolonbiako politikaria, abokatua eta diplomazialaria izan zen, 1962tik 1966ra Kolonbiako 21. presidente izan zena.

## Biografia

Valencia Popayán-en jaio zen, Caucan, 1909ko apirilaren 27an, gurasoak Guillermo Valencia poeta eta politikari kolonbiarra eta haren emaztea Josefina Muñoz izan ziren. Bogotako Colegio Champagnat ikastetxean batxilergoa egin zuen eta 1946ko abenduan graduatu zen. 1931ko urtarrilaren 31n Susana López Naviarekin ezkondu zen, 20 urteko idazkariarekin eta lau seme-alaba izan zituen: Pedro Felipe, Alma, Ignacio eta Diana.

## Ibilbide politikoa

Valentzia Popayángo udaleko eta Caucako Batzarrerako hautatua izan zen. Geroago Bogotako zinegotzia ere hautatua izan zen eta Kolonbiarako diplomatiko gisa lan egin zuen Nazio Batuen Erakundean eta Kolonbiako Espainian enbaxadore izendatu zuen Laureano Gómez Castro presidenteak. 1949an Mariano Ospina Pérez presidenteak Kolonbiako Kanpo Arazoetarako ministro izendatu zuen baina eskaintzari uko egin zion. Hala ere, lau urte beranduago Valentziak kargua onartu zuen eta 1953ko maiatzaren 25ean Kanpo Arazoetako ministro bihurtu zen, Roberto Urdaneta Arbeláezen administrazioaren gainerako karguan Rojas Pinilla jeneralak hartu zuen arte.
Gustavo Rojas Pinilla jenerala kendu zuen estatu-kolpearen ondoren boterea hartu zuen Junta Militarreko trantsizio-gobernuan, Valentzia Juntaren ondorengoa izatea aztertu zen. Dena den, garaiko indar politikoen arteko akordio politikoak (diktaduratik prozesu demokratikorako trantsizioa lortzeko), zehaztu zuen Kolonbiako Alderdi Liberaleko kide batek Junta Militarren oinordetzan hartu zuela. Ondorioz, Valentziak hurrengo hauteskundeetara arte itxaron behar izan zuen. 1962an, Kolonbiako Alderdi Kontserbadoreak Valentzia izendatu zuen presidentetzarako hautagai gisa, Alfonso López Michelsen liberalaren aurrean. Valentzia irabazi zuen: 1.636.081 boto 625.630 kontra.

## Lehendakaritza

Valentziak bere administrazioan erreforma ekonomiko eta sozial handiak egiteko konpromisoa hartu zuen. Ekonomia aldetik, Junta Monetaria (Erreserba Federala) sortu zuen, energia elektrikoaren ekoizpena bikoiztu eta petrolio-zundaketak zein petrolio gordinaren esportazioa sustatu zituen. Gizarte-erreformari dagokionez, bere administrazioak % 20 handitu zuen hezkuntzarako aurrekontu nazionala, eta Estatu Batuetako gobernuaren babespean, Ciudad Kennedyren eraikuntza abiarazi zuen, diru-sarrera txikiagoko herritarrentzako 200.000 etxebizitza merkez osatutako proiektua.

## Erreferentziak

* ↑ (Gaztelaniaz) Méndez Valencia, María Alexandra. «Valencia, Guillermo» Gran Enciclopedia de Colombia del Círculo de Lectores (Luis Ángel Arango Library).
* ↑ (Gaztelaniaz) Tiempo, Casa Editorial El. (2013-06-07). «El colegio Champagnat celebra sus 75 años» El Tiempo.
* ↑ (Gaztelaniaz) Ríos Peñaloza, Gilma. (August 1996). «Primeras Damas del Siglo XX» Revista Credencial Historia (Bogotá: Biblioteca del Banco de la República) (80).
* ↑ «Bogota Names Envoy to Spain» The New York Times 1950-09-27.

## Kanpo estekak

* Datuak: Q540146
* Multimedia: Guillermo León Valencia Muñoz / Q540146
# Guillermo Larregi

Guillermo Isidoro Larregi Ugarte (Iruñea, Nafarroa Garaia, 1885eko azaroaren 27 – Argentina, 1964ko ekainaren 9) euskal jatorriko argentinarra izan zen, Patagoniatik Buenos Airesera oinez eskorga batekin bidaia egin zuelako oso ezagun egin zena. Hori dela eta El Vasco de la Carretilla ezizena jarri zioten.

## Bizitza

1885ean Iruñean jaioa, Arrotxapea auzoan bizi izan zen. Hamabost bat urterekin —1900ean edo— Argentinara heldu baino lehen, Ipar Afrikan eta Hego Amerikako hainbeste herrialdetan ibili zen. Hastapenetan itsasgizon aritu zen. 1918an Patagoniara jo zuen eta Cerro Bagualen (Santa Cruz) petrolioa ustiatzen egin zuen lan. Hor zegoela eta lagunartean apustua egin zuelako hasi ziren bidaiak:
* Lehena: ospetsu bihurtu zuena, beste guztietan hainbeste arrakastarik lortu ez zuelako. 1935eko martxoaren 25ean Comandante Luis Piedrabuena (Santa Cruz) hirian hasi eta Buenos Aireseraino. Hiriburura 1936ko maiatzaren 24an heldu zen. Hamalau hilabetetan 3400 bat kilometro egin zuen.
* Bigarrena: Coronel Pringlesetik (Buenos Airesko probintziako hegoaldea) La Quiacaraino (Jujuy, Boliviako mugan), 1936ko urriaren 10etik 1938ko abenduaren 28ra. Zazpi probintzia zeharkatu zituen: Buenos Aires, Córdoba, La Rioja, Catamarca, Tucumán, Salta eta Jujuy, 2.900 bat kilometro.
* Hirugarrena: Villa Maríatik (Córdoba) Santiagora (Txile). 1940ko uztailaren 1etik 1941eko ekainaren 5era. Etsita amaitu zuen, Txilen ez baitzuten bat ere ezagutzen; 1.100 bat kilometro egin zituen eta Txilez gain Córdoba, San Luis eta Mendozako probintziak zeharkatu zituen.
* Laugarrena: Trenque Lauquenen (Buenos Aires) 1943ko maiatzaren 20an hasi eta Iguazu ur-jauzietatik hurbil 1945ean amaitu zena. Buenos Aires, Entre Ríos, Corrientes eta Misiones zeharkatu zituen.
Oro har 22.000 kilometro baino gehiago egin eta hamahiru urte ibiltzen pasatu eta gero, Misionesen egin zuen etxea eta 1964an Puerto Iguazún hil zen. Bidaiak egiteko babesleak lortzen eta irudia saltzen aitzindaria izan zen, egunkariei hiri bakoitzera sartzen zeneko berriak saldu eta argazkiak postal moduan saltzen zituelako.

## Bibliografia

* Txema Urrutia: El Vasco de la Carretilla, Txalaparta, Tafalla, 2001. ISBN 84-8136-220-4

## Bere omenez

* Chacabucoko (Buenos Airesko probintzia) 1990ean zabaldutako Euskal etxeak Centro Vasco Guillermo Larregi du izena.
* Bere lehen bidaian erabili zuen eskorga Luján hiriko museoan utzi zuen; hortxe dirau, egun Complejo Museográfico Provincial "Enrique Udaondo" izena duen museoan.
* 1985ean, jaiotzaren mendeurrenean, Puerto Iguazúko Mbororé Museoan bere omenezko erakusketa antolatu zen.
* 1986an Piedra Buenako plazatxo bati bere izena eman zioten.

## Erreferentziak

* ↑ Euskal etxeak.net.

## Kanpo loturak

* Guillermo Larregiren biografia EITBren webgunean.
* Larregi La Nación egunkariaren webgunean.
* Datuak: Q5823660
* Multimedia: Guillermo Larregui / Q5823660
# Guillermo Lazkano

Guillermo Lazkano (Donostia, Gipuzkoa, 1910eko urtarrilaren 19a - Ib. 2001eko urtarrilaren 11), euskal herritar musikaria izan zen.

## Bizitza

1910ean jaio zen Donostian. Bertako Orfeoiko kantaria izan zen haur zenetik eta solfeoa eta piano ikasi zituen Secundino Esnaolarekin eta Manuel Cendoyarekin, hurrenez hurren. Geroago, harmonia, kontrapuntua eta fugako ikasketak burutu zituen Luis Urteagarekin eta konposiziokoak Beltran Pagolarekin. 16 urte zituela, Kursaal Kasinoan hasi zen pianoa jotzen bertako Ritmo orkestra txikian, zeinenetzat jazz musika-lan asko idatzi baitzituen. 1940an “Los Xey” taldearen sorreran parte hartu zuen eta musika-lan ugari moldatu zituen beraientzat. 1942an Madrilera abiatu zen lan egitera. 1975ean jubilatu ondoren, Donostiara itzuli zen eta koruentzako musika-lan ugari idatzi zituen. Bere ekoizpena musika funtzionalean oinarritzen da nagusiki eta disko-etxeetarako konposizioak, moldaketak eta orkestrazioak burutu zituen. Era berean, kamarako musika eta batez ere korurako musika sortu zuen. 2001. urtean hil zen Donostian.

## Erreferentziak

* Auñamendi Entziklopedia,

## Kanpoko loturak

* Eresbil , partiturak eta diskoak
* Datuak: Q12379687
# Guillermo Gorostiza

Guillermo Gorostitza Paredes (Santurtzi, 1909ko otsailaren 15a - 1966ko abuztuaren 23a), "Bala Gorria" izenez ezaguna, Bilboko Athletic Klubeko jokalaria izan zen.
Santurtziarra jaiotzez, 1929-1930 denboraldian egin zuen Athletic taldearekin debuta. Guztira, bederatzi denboraldi egin zituen taldean, 1929tik 1941. urtera bitarte. Hiru liga bat, eta lau errege kopa irabazi zituen, eta guztira 144 partidu jokatuz.
Espainiako futbol ligan 106 gol sartu zituen, euren artean Athletic taldeak ligan sarturiko 100. gola. Espainiar selekzioarekin hemeretzi aldiz jokatu zuen.

## Taldeak

* 1927-1929: Getxoko Arenas
* 1929-1941: Bilboko Athletic Kluba
* 1941-1946: Valencia CF
* 1946-1948: Barakaldo
* 1948-1949: Logroñes

## Kanpo estekak

* Datuak: Q716545
# Guillermo Gortazar

Guillermo Gortazar Etxeberria (Gasteiz, 1951ko uztailaren 20a) arabar historialari eta politikaria da.
Madrilgo Complutense Unibertsitatean zuzenbidea ikasi ondoren, Bandera Roja eta Espainiako Alderdi Komunistaren kidea izan zen. Pilar del Castillo ezkontidearekin Estatu Batuetan izan ondoren, liberalago bilakatu eta 1990ean PPn sartu zen. Alfonso XIII, hombre de negocios, Cuba: camino de Libertad. Discursos, textos y documentos 1990-2012 (2012) edo El salón de los encuentros (2016) argitaratu ditu.
* Datuak: Q19291099
* Multimedia: Guillermo Gortázar / Q19291099
# Guillermo Lasso

Guillermo Lasso Mendoza, (1955eko azaroaren 16a) ekuadortar enpresari, bankari eta politikaria da. CREO mugimenduaren burua (Movimiento Creando Oportunidades), 2021eko otsailaren 7ko Ekuadorreko hauteskundeak irabazi zituen, ezkerreko hautagaia zen Andrés Arauzen aurretik geldituz. Kargua 2021eko maiatzaren 24ean hartu zuen. Eskuineko hautagaia zen, oso kontserbadorea eta liberala. Opus Deiko kidea da. 1980an María de Lourdes Alcívar Cresporekin ezkondu zen eta bost seme-alaba ditu.

## Liburuak

* Cartas a mis hijos (2011)
* Otro Ecuador es posible (2012)

## Erreferentziak

* ↑ http://www.eluniverso.com/2012/07/13/1/1355/nuevo-libro-lasso-percibe-un-plan-gobierno.html

## Kanpo estekak

* (Gaztelaniaz):Guillermo Lassoren webgune ofiziala.
* (Gaztelaniaz):Guillermo Lassoren biografia.
* Datuak: Q4414537
* Multimedia: Guillermo Lasso / Q4414537
# Guillermo Gómez Rivera

Guillermo Gómez Rivera (Iloilo, 1936ko irailaren 12a) filipinar idazle eta hizkuntzalaria da.

## Bizitza

Filipinar idazlea, kazetaria, poeta, dramaturgoa, historialaria, hizkuntzalaria eta espainiera irakaslea. Filipinetako Akademiako zuzendaria da, Espainiako Errege Akademiako kidea eta hispanista sutsua. Dantza espainiarreko irakaslea ere bada eta flamenkoaren maisutzat dute Filipinetan.
Dinglen (Iloílo) sortu zen 1936ko irailaren 12an. Iloiloko San Agustin Unibertsitatean ikasi eta Merkataritza eta Hezkuntza Zientzietako lizentzia gradua erdietsi zuen. Geroago, San Juan Letrangoaren Ikastetxean Bachelor of Arts-eko gradua erdietsi zuen.
Espainieraren katedradun izan da 2001. urtea arte Adamson Unibertsitatean eta Filipinetako Konstituzio Konbentzioaren Hizkuntzen Batzorde Nazionaleko kide izan zen 1971tik 1973ra arte, Ferdinand Marcos Filipinetako presidente zenean –tagaloaren eta espainieraren ofizialtasunaren gainean zituen ideiak oso kontuan izan ziren garai horretan–.
Guillermo Gómez Windhamen ilobaren semea –espainieraz idazten zuen Filipinetako idazlea izan zen hura, Zóbel saria 1922an irabazi zuen lehena.
Zirkulu hispanofilipinarren artean, "Filipinetako On Kixote" moduan ezaguna da, espainiarrek uharteetan utzitako herentzia kulturala hedatzen egin zuen lanagatik.
Intelektual nazionalista beligerantetzat hartzen dute espainiera eta espainiarrek Filipinetako kulturan egindako ekarpena defendatzeko ideiengatik. Filipinetako gaur egungo kultura osorako ezinbesteko erreferentzia-puntutzat eta pertsonalitatetzat hartzen da.
Guillermori esker bere herrialdeko iragan hurbileko gertakari anitz oroimenetik berreskuratu dira. Halaxe badakigu 1930eko hamarkadan espainieraz egin zela zinema nazional filipinar hasiberri bezain arrakastatsua –horren adibidea da Secretos de confesión filma.

## Kanpo estekak

* Datuak: Q5616166
# Guillermo Lauzurika

Guillermo Lauzurika (Gasteiz, Araba, 1968), euskal herritar musikaria da.
Bere formazioa Vitoria-Gasteizko Jesús Guridi Kontserbatorioarekin lotua dago, non konposizioko ikasketak Carmelo Bernaola eta Antonio Lauzurika-rekin egin zituen, eta konposizio elektroakustikakoak Alfonso García de la Torre-rekin. Formazioa Salvatore Sciarrino, Mauricio Sotelo, Luis de Pablo-rekin osatu zuen eta jazz pianista moduan Iñaki Salvador-rekin. Sorkuntza ekimen ugari egin izan ditu: konposizioa, inprobisazioa, instalazioak, musika esperimentala, dantza, margoa, performace... Ensemble Espacio Sinkro eta Sirius-eko kide da, Big Band Berri jazz orkestra zuzentzen du, eta Musikeneko musika elektroakustikako irakasle da.

## Kanpoko loturak

* , Musikagileak
* ,Eresbil
* Datuak: Q12377057
# Gifu (prefektura)

Gifu prefektura (japonieraz: 岐阜県, Gifu-ken) Japoniako Honshu uharteko prefektura bat da, Chūbu eskualdean dagoena. Hiriburua Gifu hiria da.

## Historia

Honshu uharteko erdialdean dagoenez, ekialdea eta mendebaldea konektatzeko bideen elkargunean dago, eta Japoniako historian zehar askotan izan da borrokalekua. Sengoku Aroan, honela esan ohi zen: "menderatu Gifu, eta Japonia menderatuko duzu".
Gaur egungo Gifu prefeturaren lurraldea antzinako Hida eta Mino probintziei dagokie, baita Echizen eta Shinano probintzien zati batzuei ere.
Historikoki, Japoniako osoko ezpatagintzaren gunea izan da; Sekiko ezpatak Japoniako onenak izatearen ospea zuten.
1891ko urriaren 28an, gaur egungo Motosu hiria lurrikaren handi baten epizentroa izan zen. Japoniako inoizko bigarren handiena izan zen, 8,0 magnitudekoa. Pitzadura erraldoi bat utzi zuen lurrean, gaur egun ere ikus daitekeena.

## Geografia

Itsas kostarik ez duen Japoniako prefetura gutxietakoa da. Zazpi prefeturak inguratzen dute: Aichi, Fukui, Ishikawa, Mie, Nagano, Shiga eta Toyama.
Iparraldean, Hida eskualde menditsua dago (Hida mendiak, Kiso mendiak, Ryōhaku mendiak). Hegoaldean, Mino eskualdea dago, Ibo, Kiso eta Nagara ibiek eratutako alubio-lautada emankor batean.

## Ekonomia

Jarduera tradizionalak nekazaritza eta papergintza dira, baina, gaur egun, manufaktura-industria da nagusi: aeroespaziala eta automobilgintza. Garrantzitsua dira, halaber, doitasunezko makinen fabrikazioa, plastikoen konformazioa eta moldegintza. Kakamigahara da industriagune nagusia; han daude, adibidez, Kawasaki eta Mishubishi enpresa handiak.

## Banaketa administratiboa
### Hiriak

* Hiri handienak:
* Gifu (hiriburua, 412.779 biztanle)
* Ōgaki (163.047 bizt.)
* Kakamigahara (145.126 bizt.)
* Tajimi (114.866 bizt.)
* Kani (99.318 bizt.)
* Takayama (94.879 bizt.)
* Seki (92.896 bizt.)
* Hiri guztiak:
| Ena Gero Gifu (hiriburua) Gujō Hashima Hida Kakamigahara | Kani Kaizu Mino Minokamo Mizuho Mizunami Motosu | Nakatsugawa Ōgaki Seki Tajimi Takayama Toki Yamagata |

### Herriak barrutika sailkatuta

| Anpachi barrutia Anpachi Gōdo Wanouchi Fuwa barrutia Sekigahara Tarui | Hashima barrutia Ginan Kasamatsu Ibi barrutia Ibigawa Ikeda Ōno | Kamo barrutia Hichisō Higashishirakawa Kawabe Sakahogi Shirakawa (herria) Tomika Yaotsu | Kani barrutia Mitake Motosu barrutia Kitagata Ōno barrutia Shirakawa Yōrō barrutia Yōrō |

## Ondasun nabarmenak

* Shirakawa-gō eta Gokayama herri historikoak (Gizateriaren Ondarea).
* Gifuko gaztelua
* Ōgakiko gaztelua
* Sunomata gaztelua (Ōgaki)
* Eihō-ji tenplua (Tajimi)
* Hida Minzoku Mura museo herria (Takayama)
* Nagara ibaia
* Chūbu-Sangaku Parke Nazionala
** Hotaka mendia
** Norikura mendia

## Iruditegia

* Shirakawa-gō eta Gokayama herri historikoak.
* Gifuko gaztelua.
* Nagara ibaia.
* Ōgakiko gaztelua.
* Sunomata gaztelua.
* Eihō-ji tenplua.
* Hida Minzoku Mura museo herria.
* Chūbu-Sangaku Parke Nazionala.
* Hotaka mendia.
* Elurrezko hormak Norikura mendian.

## Kanpo estekak

* Gifu prefeturako webgune ofiziala
* Datuak: Q131277
* Multimedia: Gifu prefecture / Q131277
# Giga (dantza)

Giga dantza folkloriko alai bat da, ziuraski ingeles jatorrikoa (jig), non bakarlari batek edo bik pauso azkar, jauzkari eta oso konplexuak egiten dituzten 6/8, 12/8, 3/8 edo 9/8ko konpasean dagoen musikarekin.
Irlandako tradizioan oso errotua egoteaz gain, gigak oso ezagunak izan ziren Eskozia eta Ingalaterran 1500etik 1600 arte. Ingalaterrako egungo kalotx dantzekin lotuak, sarri erabili ziren antzezlanetan. Gurutzatutako buztinezko bi hodiren gainean dantzatzen den giga, Eskoziako Gillie Callumen ezpataren dantzaren oso antzerakoa da. Giga Frantzian Luis XIV.aren gortean adoptatu zen, non bikote dantza bareago bat bihurtu zen. Johann Sebastian Bachen barrokoko suitean, giga azken mugimendua da. Hitzak giga denboran dagoen edozein kontradantza doinu adierazten du, baita giga doinua duen edozein ezarritako dantzari (bikote talde batentzako kontradantza bat) ere.
Denis Labord Lapurdiko etnologoak beste dantza barroko arin batzuekin lotzen zituen, Italiako Forlane-rekin eta Baztango zortzikoarekin duen antzekotasunaz idatzi zuen.

## Erreferentziak

* ↑ Six etudes sur la societe basque.. L'Harmattan 2013 ISBN 978-2-296-38575-7. PMC 1100880232. (Noiz kontsultatua: 2023-03-21).

## Ikus, gainera

* Zortziko
* Forlane

## Kanpo estekak

* Datuak: Q567915
* Multimedia: Gigue / Q567915
# Gifuko gaztelua

Gifuko gaztelua (japonieraz: 岐阜城, Gifu-jō) Japoniako Gifu hirian dagoen japoniar gaztelua da. Kinka mendiaren tontorrean dago.

## Historia

Gifuko gaztelua Nikaidō leinuak eraiki zuen 1201 eta 1204 artean, Kamakura Aroan, hasiera hartan Inabayama gatelua (稲葉山城 Inabayama-jō) izenarekin. XVI mendean Oda Nobunagak gaztelua menperatu zuenean izena aldatu zion, Gifu bihurtuz, eta gaztelua berriztu handitu eta gotortu egin zuen.
1600ko Gifuko gazteluaren borroka Sekigaharako burrokaren aurrekaria izan zen. Borroka horretan gaztelua oso kaltetua izan zen eta bertako material ugari hiriko beste gaztelua gotortzeko erabili zen, Kanō gaztelua hain zuzen ere. Gaur egun Kanō gazteluaren hondarrak baino ez daude.
Gifuko gazteluak egoera txarrean bada ere aurrera jarraitu zuen baina Bigarren Mundu Gerrako bonbaketek erabat suntsitu zuten. 1950 hamarkadan Gifu gaztelua berreraiki zen oraingoan zementuzko egitura egin zitzaiolarik.

## Egitura

Hiru solairutako gztelua da eta barnean Gifuko historia azaltzen duen erakusketa zabala dago; mapak, armak, irudiak eta beste hainbat objetu ikus daitezke.
Goiko solairuan behatokia dago eta bertatik 360º-tako panoramika ederra ikus daiteke, Nagara ibaia eta hegoaldean dagoen Nagoia hiria besteak beste.
Gazteluaren ondoan Gifu gazteluaren artxibo museoa dago.

## Iruditegia

* Dorre nagusia.
* Museoa.
* Nagara ibaia, gatelutik ikusia.
* Kinka mendia.
* Kinka mendirako teleferikoa.

## Kanpo estekak

* (Japonieraz) Webgune ofiziala
* Datuak: Q1367052
* Multimedia: Gifu Castle / Q1367052